OpenLLM-France/wikimedia huggingface dataset:
# Marcus Salvius Otho

Marcus Salvius Otho Caesar Augustus (28 Ebrel 32 – 16 Ebrel 69) a oa un impalaer roman hag a renas war-lerc'h Galba, e-pad tri miz, eus ar 15 a viz Genver 69 betek ar 14 a viz Ebrel 69. E vreur henañ Lucius Salvius Otho Titianus, a oa bet konsul en 52.

## E vuhez

Anavezet eo e vuhez dre buhezskridoù Suetonius, Ploutarc'hos, Tacitus, ha Dion Cassius.

### Orin

Genidik e oa e hendadoù eus bourk Ferentium, en Etruria. Ganet e oa-eñ er bloaz 32 e Ferentium, er gens Saluia : senedour e oa e dad-kozh, prokonsul Afrika e dad, en amzer an impalaer Tiberius.
Hervez Suetonius ne oa ket Otho un den gwall blijus, ha troet e oa d'ober e seizh gwellañ da gemer ar galloud. Brav a reas d'ur gourtizanez kozh mann nemet evit gallout mont e darempred gant Neron, ma teuas da vezañ unan eus e wellañ keneiled bambocherezh en e yaouankiz. mont a ra an istorourien, marteze dre gasoni, betek ober aznv eus darempredoù reizhel gant an impalaer hag e vignoned.
Hervez Suetonius c'hoazh e ouie edo Neron o vont da zrouklazhañ e vamm Agrippina, ha roet en defe skoaz dezhañ oc'h aozañ ur goan d'an noz ma voe lazhet e vamm evit didamall an impalaer.

## Goude e varv

Vitellius a renas war e lerc'h, eus hanter Ebrel betek Kerzu 69.
# Marcus Silbannacus

Silbannacus, pe Marcus Silbannacus, ( - 250) a oa ur jeneral roman hag en em savas war-dro 250 a-enep an impalaer Fulup an Arab tu bennak tost d'ar Roen.
N'eo anavezet nemet dre ur pezh kavet e Loren. Warnañ e lenner IMP MAR SILBANNACVS AVG (impalaer Marcus Silbanicus) ha VICTORIA AVG (trec'h).
Nebeut a dra a ouzer diwar e benn eta. Krediñ a reer e oa ur C'helt anezhañ, hag ur pennlu e Germania Superior.

## Liammoù diavaez

* Pennad Körner diwar-benn an alouberien
# Marcus Valerius Martialis

Marcus Valerius Martialis (40-103), anavezet ivez evel Martialis, pe Martial, a oa ur barzh latin eus ar Iañ kantved goude JK, brudet e flemmganoù. Bazhadoù a ro en e skridoù d'an orgedourien ha d'ar gwrac'hed.

## E vuhez

Ganet e oa e Bilbilis (Calatayud hiziv), e Hispania Tarraconensis, war dro ar bloaz 40. Deuet e oa da Roma d'e 23 bloaz. Mignon e oa da Blinius ar Yaouankañ, Quintilianus, Juvenal.
Goude bevet 35 bloaz e Roma e tistroas d'e vro, ma varvas war-dro ar bloaz 103.
Diwar e benn e-unan e skrivas :
    Sunt quoedam bona, sunt mala, sunt mediocria plura
    A-wechoù e vezan mat, a-wechoù fall, gwechoù gwall zister

## Oberennoù

An Epigrammaton libri, pevarzek levrenn enno, eo e bennoberenn, anezho barzhonegoù berr savet etre 85 ha 98, nemet re al levrenn XII a voe savet war-dro 102, pa zistroas d'e gêr c'henidik.
Diskibien e-leizh en deus bet.

## Liammoù diavaez

* (la) Epigrammaton libri
# Marcus Tullius Cicero

Marcus Tullius Cicero, pe Cicero, ganet e 106 kent J.-K. en Arpinum en Italia, ha drouklazhet e 43 kent J.-K. e Formia, a oa ur politikour roman hag ur skrivagner latin. Keodedour roman e oa, deuet eus ar vourc'hizelezh italian, ha neuze, dre ma ne oa ket ganet e-touez an uhelidi ne oa ket galvet da vezañ politikour, ne oa ket troet gant an arme, evel e gempredidi Pompeius ha Kaesar. Dre e stummadur retorikel, e studi war ar gwir, hag e ampartiz evel alvokad e teuas da gaout harperien a-walc'h evit gallout tizhout barr ar c'hargoù en 63 ha bezañ dilennet konsul. En ur Republik gwallgaset gant taolioù ar filouterien e tizarbennas irienn Catilina dre nerzh e brezegoù.
Dic'houzouget e voe Cicero e-kichen e villa e Formia war urzh Marcus Antonius.
# Marcus Valerius

Marcus Valerius zo anv un toullad tud e Roma an Henamzer.
* Marcus Valerius Corvus, politiker
* Marcus Valerius Laevinus, jeneral ha politiker
* Marcus Valerius Maximianus
* Marcus Valerius Martialis, anavezet evel Martialis, pe Martial, barzh latin,
* Marcus Valerius Probus
* Marcus Aurelius Valerius Maximianus

## Disheñvelout

* Marcus Valerius Messalla
* Marcus Valerius Volusus

## Pennadoù kar

* Marcus
* Valerius
* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Marcus Mosiah Garvey

Marcus Mosiah Garvey pe Marcus Garvey (17 a viz eost 1887, Saint Ann's Bay, Jamaika – 10 a viz Mezheven 1940, Londrez) a zo ur marc'h-blein du eus an XX$^{vet}$ kantved. Tremen a ra da brofed an emsav rastafari. Dont a ra e gentanv Moses pe The Black Moses eus ar profed Moizez. Diaraoger an hollafrikanouriezh eo ha meuliñ a ra unvaniezh ar re zu er bed a-bezh dre e gazetenn, The Negro World, hag e soñj dezhañ eo ret da ziskennidi ar sklaved zu distreiñ da Afrika (ar pezh a vez graet « Back to Africa » anezhañ).
# IPhone

An iPhone zo ur poellgomzer bet krouet gant Apple. Dre-se en ur benveg dezhañ ment ur pellgomzer hezoug e kaver poelladoù un urzhiataer evel mont war internet, c'hoari hag all, kas kemennoù berr dre SMS (Short Message Service), hag ober gant arloadoù a bep seurt.
a vo kavet e Wikimedia Commons.
# ISO

An ISO (Aozadur etrebroadel evit ar reolatañ pe e saozneg International organization for standardization) a zo un aozadur gant dileuridi aozadurioù ar reolatañ e pep stad hag he fal a zo embann reoladoù etrebroadel evit ar c'henwerzh hag ar greanterezh. Emañ sekretourva kreiz an ISO e Jeneva e Suis. Reiñ harp a ra da bep ezel war tachennoù melestradurel ha teknikel hag e kenurzh ar programm digreizennet evit sevel ar reoladoù. Embann a ra ar reoladoù etrebroadel.
Notenn : Lod a ra gant norm evit reolad.
Bez ez' eus meur a seurt izili :
* Ar c'hengor ezel rik hag a zo an aozadur reolatañ gant perzh dileuriñ e pep stad
* An ezel kenskriver evit ar stadoù n'o-deus ket un aozadur broadel gant perzh dileuriñ
* An ezel koumanantet (Stadoù gwan o armerzh)
Evit Bro-C'hall, an ezel rik a zo an AFNOR.
Ur fazi a vez graet alies pa intenter an anv ISO evel pennlizherennoù International Standards Organization pa zeu evit gwir eus ar ger gresianeg isos hag e talvez kevatal. Dibabet eo bet an dra-se ma ne vo ket a diforc'hioù evit envel an aozadur e pep yezh.

## Sell ivez

* List of ISO standards
* standardization
* IEC
* ISO film speed rating

## Liammoù diavaez

* ISO's official website (posupl eo braslenn katalog ar reoladoù hep galloud lenn o endalc'h)
* Spisc'heriadur an ISO
* ISO/IEC JTC1
# ISO 233

ISO 233 a zo anv ur reoliad etrebroadel evit romanekaat al lizherenneg arabek evel ma vez implijet evit skrivañ an arabeg unvan.

## Embannadur 1984

Setu taolenn c'hevalderioù treuzlizherennadur lizhrennoù kensonennel diazez al lizherenneg arabek:
| Arabeg | Latin | Latin | Unicode | Unicode | Unicode | Unicode | Evezhiadennoù |
| Arabeg | Latin | Latin | Hex | Hex | Dec | Dec | | Evezhiadennoù |
| ء | ˈ | ˈ | 02C8 | 02C8 | 712 | 712 | hamza hep arouezenn all - linenn a-serzh (a-us) |
| ٔ◌ | ˌ | ˌ | 02CC | 02CC | 716 | 716 | hamza a-is d'un arouezenn all - linenn a-serzh (a-is) |
| ٕ◌ | | | | | | | hamza a-is d'un arouezenn all - (= alif) |
| ا | ʾ | ʾ | 02BE | 02BE | 702 | 702 | hanter-kelc'hig a-zehoù |
| ب | B | b | | | | | |
| ت | T | t | | | | | |
| ث | Ṯ | ṯ | 1E6E | 1E6F | 7790 | 7791 | |
| ج | Ǧ | ǧ | 01E6 | 01E7 | 486 | 487 | |
| ح | Ḥ | ḥ | 1E24 | 1E25 | 7716 | 7717 | |
| خ | H̱/Ḫ | ẖ/ḫ | H+0331/1E2A | 1E96/1E2B | H+817/7722 | 7830/7723 | makron a-is / breve a-is (kevatal amañ an eil ouzh egile) |
| د | D | d | | | | | |
| ذ | Ḏ | ḏ | 1E0E | 1E0F | 7694 | 7695 | |
| ر | R | r | | | | | |
| ز | Z | z | | | | | |
| س | S | s | | | | | |
| ش | Š | š | 0160 | 0161 | 352 | 353 | |
| ص | Ṣ | ṣ | 1E62 | 1E63 | 7778 | 7779 | |
| ض | Ḍ | ḍ | 1E0C | 1E0D | 7692 | 7693 | |
| ط | Ṭ | ṭ | 1E6C | 1E6D | 7788 | 7789 | |
| ظ | Ẓ | ẓ | 1E92 | 1E93 | 7826 | 7827 | |
| ع | ʿ | ʿ | 02BF | 02BF | 703 | 703 | hanter-kelc'hig a-gleiz |
| غ | Ġ | ġ | 0120 | 0121 | 288 | 289 | |
| ف | F | f | | | | | |
| ق | Q | q | | | | | |
| ك | K | k | | | | | |
| ل | L | l | | | | | |
| م | M | m | | | | | |
| ن | N | n | | | | | |
| ه | H | h | | | | | |
| ة | T̈ | ẗ | T+0308 | 1E97 | T+776 | 7831 | Daouboent |
| و | W | w | | | | | |
| ي | Y | y | | | | | |
| ى | Ỳ | ỳ | 1EF2 | 1EF3 | 7922 | 7923 | |

## Gwelit ivez

* Treuzlizherennadur arabek
* Kendivizoù reolata: Treuzskrivañ an arabeg
* Roll reoladoù romanekadur ISO
* ISO

## Liammoù diavaez:

* (en) *Transliteration of Non-Roman Scripts -A collection of writing systems and transliteration tables, by Thomas T. Pedersen. PDF reference charts include ISO 233.
# ISO 15919

ISO 15919 (2001) a zo anv ur reoliad etrebroadel evit romanekaat an doareoù-skrivañ implijet evit skrivañ yezhoù India. Implijout a ra sinoù diakritek evit gallout treuzlizherenniñ (pe treuzskrivañ) gant lizherennoù latin an holl vogalennoù ha kensonennoù implijet gant ar skriturioù hag ar yezhoù indezek-se.
Peuzheñvel eo ouzh al Lizherenneg etrebroadel evit treuzskrivañ ar sañskriteg (IAST) evit a sell ouzh an doare da dreuzlizherenniñ al lizherenneg devanagari.

## Keñveriadur gant IAST

Dre vras e klotae al Lizherenneg etrebroadel evit treuzskrivañ ar sañskriteg (IAST) gant ISO 15919 daoust ha m'eo ledanoc'h tachenn implij reizhiad treuzskrivañ an ISO-se dre ma tenn da yezhoù indezek all ouzpenn ar sañskriteg. Disheñvel eo an daou reizhiad avat er pemp keñver resis-mañ:
| Devanagari | IAST | ISO 15919 | Evezhiadenn |
| hindeg ए/े | e | ē | Evit gallout diforc'hañ etre 'e' berr hag 'e' hir pa vez ezhomm. Bremañ e implijer 'E' evit treuzskrivañ an hindeg ऎ/ॆ. |
| hindeg ओ/ो | o | ō | Evit gallout diforc'hañ etre 'o' berr hag 'o' hir pa vez ezhomm. Bremañ e implijer 'O' evit treuzskrivañ ar hindeg ऒ/ॊ. |
| hindeg ं | ṃ | ṁ | Hervez ISO 15919, e implijer ṃ evit treuzskrivañ ar gurmukhi Tippi panjabeg ੰ. |
| hindeg ऋ/ृ | ṛ | r̥ | E ISO 15919 e implijer ṛ evit treuzskrivañ ड़. |
| hindeg ॠ/ॄ | ṝ | r̥̄ | a-benn doujañ ouzh implij r̥ |

## Gwelit ivez

* Romanekadur al Levraoueg vroadel e Kolkata
* Lizherenneg etrebroadel evit treuzskrivañ ar sañskriteg
* ITRANS
* Roll reoladoù romanekadur ISO

## Liammoù diavaez:

* (en) Treuzlizherennadur ar skriturioù indezek: penaos implijout ISO 15919
# IRC

IRC pe Internet Relay Chat (e brezhoneg "kaozeadeg a-eilek dre Internet") a zo ur protokol daremprediñ ger-ha-ger war Internet. Servij a ra da eskemm e amzer wirion; implijet eo dreist-holl evit kaozeal gant strolladoù implijerien, met implijet e vez ivez evit eskemm etre hiniennoù. Bez e c'hell ivez servij da eskemm fichennaouegoù. IRC a zo disheñvel diouzh ar gaserezh priml, hag a zo kentoc'h tuet war an darempredriñ hinienn ouzh hinienn.
Echuet e fin miz Eost 1988, IRC a zo deskrivet e-barzh RFC 1459, hag adwelet goude e RFCoù 2810 ha 2813. Krouet eo bet evit erlec'hiañ ar poellad anvet MUT MultiUser talk war ur BBS Finland (OuluBox). Oikarinen a zo bet heñchet gant skouer Bitnet Relay Chat ar rouedad Bitnet.
E miz Meurzh 2009 e c'helle rouedadoù brasañ IRC liammañ muioc'h evit 500000 implijer en un taol, gant miliadoù a ganolioù disheñvel gant sikour tro-dro 1500 servijer er bed.
Ar protokol daremprediñ-se a zo deskrivet evel ur rouedad stlennegel diazezet war meur a servijer stlennegel kevredet, warno meur a kliant IRC oc'h eskemm drezo.
IRC a zo ur protokol hag a implij an TCP hag a wechoù an TLS.
# Nijell dianavez

Un nijell dianavez, pe nijell dianav, berraet e NiDi, a zo un anadenn en oabl gwelet gantbúi testoù pe merzet war skrammoù ur radar ha na denn da netra anavezet ebet. Graet e vez alies gant ar gwreskanv saoznek UFO (Unknow Flying Object), en deus roet ar ger "ufologiezh" hag a zo studi seurt anadennoù, hag ivez gant ar ger gallek Ovni (gwreskanv evit Objet volant non identifié). Er sevenadur pobl e vez graet alies al liamm etre NiDi hag egorlistri deuet eus planedennoù all.

## Liammoù diavaez

a vo kavet e Wikimedia Commons.

## Notennoù ha daveennoù

* ↑ Martial Ménard, Dictionnaire français-breton, Palantines, 2012, p.960.
# Nihil obstat

Nihil obstat zo ur bomm latin lakaet gant an eskob war levrioù zo, hag a dalvez ne vir netra (ouzh o embann) peogwir eo aprouet gant an Iliz savboent an oberour, e-keñver kelennadurezh. Ur berradur eo eus ar frazenn latin hiroc'h: nihil obstat quominus imprimatur, da lavarout eo « netra ne vir ouzh embann (kement-mañ)».

## War levrioù brezhonek

* E 1912, e deroù Bue ar Zent gant Erwan ar Moal, e lenner Nihil Obstat hag Imprimatur (n'eo ket niverennet ar pajennoù kentañ),
* E 1944, e Kenteliou Santez Elizabed a Hongri, e lenner war ar golo diabarzh, pajenn 33 hogen hep niverenn : Nihil obstat, Imprimi potest hag Imprimatur.

## Liammoù diavaez

* (en) Nihil Obstat and Imprimatur el lec'hienn Catholics United for the Faith.
* (fr) Code de Droit Canonique, articles 822-832.

## Notennoù ha daveennoù

* ↑ El lec'hienn Wikimammenn.
# Nihon Keizai Shimbun (Nikkei)

Kazetenn bemdeziek pennañ diwar-benn an ekonomiezh e Japan eo Nihon Keizai Shimbun (Nikkei). Diwar he anv eo bet savet hini ar yalc'h japanat (Nikkei).
3 milion a skouerennoù a vez skignet anezhi ha 5,7 milion a lennerien a zo.
# Nihoniom

a vo kavet e Wikimedia Commons.
An nihoniom zo un elfenn gimiek kevanaozet gant mab-den ; 113 eo e niver atomek ha Nh e arouez. Skinoberiek-kenañ eo. War-dro dek eilenn eo hanter-vuhez an izotop stabilañ a anavezer, $^{286}$Nh. E taolenn drovezhiek an elfennoù emañ er strollad 13, an drovezh 7 hag ar bloc'h p, hini ar Bor.

## Istor

Kevanaozet e voe er bloaz 2003 dre genlabour Rusia hag SUA en Ensavadur Unvanet an Enklaskoù Nukleel (ruseg : Объединённый институт ядерных исследований, ОИЯИ) e Dubna (Oblast Moskov), hag e 2004 gant Japaniz er RIKΞN (理研) e Wakō (Prefeti Saitama). D'o heul e labouras skipailhoù dizalc'h en Alamagn, e Sina hag e Sveden. E 2015, an International Union of Pure and Applied Chemistry (IUPAC) a anzavas ar skipailh japanat evel pennlabourerien, hag aotreet e voent da reiñ un anv d'an elfenn nevez. E 2016 e kinnigjont nihoniom, diwar anv o bro, 日本 Nihon, "Tir ar Sav-Heol". D'an 8 a viz Mezheven 2016 e voe embannet an anv ofisiel gant an IUPAC.

## Perzhioù

Nebeut tre a ouzer a-zivout $_{113}$Nh abalamour ma n'eus bet kenderc'het nemet 4 atomenn hag a zigevan buan-tre. Jedet ez eus bet koulskoude e c'hall an nihoniom diskouez perzhioù kar da re e strollad (13), eleze $_5$B, $_{13}$Al, $_{31}$Ga, $_{49}$In ha $_{81}$Tl.

## Izotopoù

Setu amañ an 8 izotop eus $_{113}$Nh a zo bet kavet.

### A-zivout ar bann "Digevanañ"

* α a dalvez ez eztaol an elfenn ur rannig alfa (kraoñell $_2$He) en ur zigevaniñ.
* d a dalvez degerc'had, da lavaret eo e c'hall an elfenn pakañ un elektron, ar pezh a laka ur proton da dreiñ d'un neutron ; un neutrino hag ur skin gamma zo eztaolet goude.
| Atomenn | Z | N | Tolz atomek | 1/2 vuhez | Digevanañ | Disoc'h |
| $^{278}$Nh' | 113 | 165 | 278,17058 | 1,4 ms | α | $^{274}$Rg |
| $^{282}$Nh | 113 | 169 | 282,17567 | 73 ms | α | $^{278}$Rg |
| $^{283}$Nh | 113 | 170 | 282,17567 | 75 ms | α | $^{279}$Rg |
| $^{284}$Nh | 113 | 171 | 284,17873 | 910 ms | α (96,8%) | $^{280}$Cn |
| $^{284}$Nh | 113 | 171 | 284,17873 | 910 ms | d (3,2%) | $^{284}$Rg |
| $^{285}$Nh | 113 | 172 | 285,17973 | 4,2 s | α | $^{281}$Rg |
| $^{286}$Nh | 113 | 173 | 286,18221 | 9,5 s | α | $^{282}$Rg |
| $^{287}$Nh | 113 | 174 | 287,18339 | 5,5 s | α | $^{283}$Rg |
| $^{290}$Nh | 113 | ? | 287,18339 | 2 s ? | α | $^{286}$Rg |
| ↑ N'eo ket bet kevanaozet war-eeun : eus zigevaniñ $^{287}$Mc e teu. ↑ Eus zigevaniñ $^{288}$Mc e teu. ↑ Eus zigevaniñ $^{293}$Ts e teu. ↑ Eus zigevaniñ $^{294}$Ts e teu. ↑ Eus zigevaniñ $^{287}$Fl e teu, ha marteze eus un elfenn all n'eo ket bet kavet c'hoazh. ↑ Eus zigevaniñ $^{290}$Fl e teu, ha marteze eus $^{294}$Lv. |||||||

## Notennoù

* ↑ Diouganet hevez hini an talliom.
* ↑ (en) 'IUPAC'. Kavet : 27 Meurzh 2021.
* ↑ (en) 'The University of Sheffield – Nihonium'. Kavet : 27 Meurzh 2021.
* ↑ (en) 'Nuclear Data Center –'. Kavet : 27 Meurzh 2021.
* Kimiezh | Elfennoù kimiek
* Rolloù hervez an arouez ~ hervez an anv •
* Taolenn beriodek
* Taolennoù an izotopoù rannet ~ klok
* Dmitriy Mendeleyev • Ernest Rutherford
# Niigata

Niigata (新潟 e japaneg) a zo unan eus kêrioù bras Japan, e rannvro Chūbu, e prefeti Niigata.

## Douaroniezh

726,45 km2 eo gorread ar gêr.

## Poblañs

War-dro 808 268 a dud a zo o chom eno e 2016.
# Niharra

Niharra zo ur gumun eus Spagn, e proviñs Ávila, en Kastilha ha León.
# Nii Amaa Ollennu

Nii Amaa Ollennu (21 a viz Mae 1906 - 22 a viz Kerzu 1986) a oa ur politikour eus Ghana, bet prezidant ar vro e-pad teir sizhun.
Mont a reas da brezidant Ghana da vare an eil Republik, d'ar 7 a viz Eost 1970. Leuskel a reas ar garg-se da Edward Akufo-Addo dilennet d'an 31 a viz Eost gant ur c'holaj-dilenn.
g • ka • kePrezidanted Ghana :
* Kwame Nkrumah · Joseph Arthur Ankrah · Akwasi Afrifa · Nii Amaa Ollennu · Edward Akufo-Addo · Ignatius Kutu Acheampong · Fred Akuffo · Jerry Rawlings · Hilla Limann · Jerry Rawlings · John Kufuor · John Atta Mills · John Dramani Mahama
# Königsberg

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Königsberg a c'hall bezañ anv meur a dra :

## Lec'hioù

* Königsberg, anv kozh Kaliningrad, d'ar mare ma oa e Prusia ar Reter
* Königsberg in Bayern, ur gêr eus Bavaria, en Alamagn
* Königsberg in der Neumark, anv alamanek Chojna, e Polonia
* Königsberg an der Eger, anv alamanek Kynšperk nad Ohří, e Tchekia
* Königsberg in Schlesien, anv alamanek Klimkovice, e Tchekia
* Königsberg, anv alamanek Nová Baňa, en Slovakia
* Königsberg (Göstlinger Alpen), ur menez en Aostria-Izel

## Tud

* Allan Stewart Konigsberg pe Allan Stewart Königsberg, anv gwir Woody Allen
# Kêrioù Henegipt

Gwelet ivez : Kêraozouriezh Henegipt
* Pennad lodek eus Lec'hioù Henegipt
* Lec'hioù
* Nomoù / Kêrioù
* Monumantoù / Temploù
* Takadoù bro
* Goueled Egipt / Kreiz Egipt
* Gorre Egipt / Nubia
* Lec'hiadur

## Goueled Egipt

* 1añ nom
** Menfis
* 2$^l$ nom
** Letopolis
* 3de nom
** Apis
** Hermopolis
* 4$^{re}$ nom
** Proposis
* 5vet nom
** Sais
* 6vet nom
** Bouto
** Xois
* 7vet nom
** Demi-n-Hor
** Metelis
* 8vet nom
** Herôonpolis
** Pithom
* 9vet nom
** Busiris
* 10vet nom
** Athribis
* 11vet nom
** Leontopolis
** Pharbaethos
* 12vet nom
** Sebennytos
* 13vet nom
** Heliopolis (Egipt)
* 14vet nom
** Tanis
** Taphnis
** Sile
* 15vet nom
** Hermopolis parva
* 16vet nom
** Mendes
* 17vet nom
** Behedet
** Diospolis Kate
** Diospolis parva
* 18vet nom
** Bubastis
* 19vet nom
** Leontopolis
** Tanis
* 20vet nom
** Per-Sopdou
** Arabia

## Gorre Egipt

* 1añ nom
** Philae
** Olifantin
** Ombos
* 2$^l$ nom
** Apollinopolis
* 3de nom
** Hierakonpolis
** Eileithyaspolis
** Latopolis
** Hermonthis
* 4$^{re}$ nom
** Teba
** Diospolis Magna
* 5vet nom
** Koptos
** Ombos
* 6vet nom
** Denderah
** Tentyris
* 7vet nom
** Diospolis parva
* 8vet nom
** Abydos
** This
* 9vet nom
** Panopolis
** Khemmis
* 10vet nom
** Lykopolis
** Aphroditopolis
* 11vet nom
** Hypselis
* 12vet nom
** Antaeopolis
* 13vet nom
** Lykopolis
* 14vet nom
** Kusae
* 15vet nom
** Hermopolis
* 16vet nom
** Theodosiopolis
* 17vet nom
** Kynopolis
* 18vet nom
** Hipponos
* 19vet nom
** Oxyrhynchos
* 20vet nom
** Herakleopolis
* 21vet nom
** Krocodilopolis
** Arsinoe
* 22$^l$ nom
** Aphroditopolis

## Nubia

* Meroe
* Napata
# Kòrsou

Pais Kòrsou e papiamento, Curaçao e nederlandeg), ent-ofisiel Bro Curaçao (Pais Kòrsou e papiamento, ha Land Curaçao e nederlandeg), zo ur Stad tramor emren e framm Rouantelezh an Izelvroioù. Nepell emañ diouzh aod Venezuela. Willemstad eo ar gêr-benn.
# Kópavogur

Eil kêr Island eo Kópavogur (distaget [ˈkʰoːupavɔɣʏr̥] en islandeg), gant 37 959 annezad e 2020. E rannvro ar gêr-benn emañ, er su da Reykjavík. Talvezout a ra he anv « bae ar reuniged vihan ». Bevennet eo er c'hornôg gant ur fiord hag er reter gant al lenn Ellíðavatn. Savadur uhelañ ar vro, an tour Smáratorg, zo e kreiz-kêr. Kreizenn-genwerzh vrasañ ar vro zo ivez.

## Poblañsouriezh

* 32 308 annezad e 2014
* 36 975 annezad e 2019
* 37 959 annezad e 2020. 10% eus poblañs ar vro eo hiziv.

## Istor

Emgav Kópavogur e 1662 en doe skoulmet gougorfidigezh Island ouzh Rouantelezh Danmark ha Norvegia. Sinet e voe an teuliad en anv ar bobl gant an eskob Brynjólfur Sveinsson hag ar gwiraour Árni Oddsson.

## Kêrioù gevellet

| Ammassalik (Greunland) Klaksvík (Inizi Faero) Mariehamn (Inizi Åland) Norrköping (Sveden) | Odense (Danmark) Tampere (Finland) Trondheim (Norvegia) Wuhan (Sina) |

## Skeudennaoueg

* Busoù ar gumun
* Stad Kópavogsvöllur
* Geiser artifisiel
* Poul er park

## Liammoù diavaez

* (is) Lec'hienn ofisiel

## Notennoù ha daveoù

* ↑ Vinabæir e kopavogur.is, Kópavogur
# Königsmarck

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Königsmarck zo un anv-lec'h alamanek hag un anv-tiegezh.

## Lec'hanvadurezh

* Königsmark, kêriadenn en Alamagn, e Sachsen-Anhalt.

## Tud
### XVIvet kantved

* Franz von Königsmarck (war-dro 1503–1585), mestr-kelenner en iliz-veur St. Mauritius e Magdeburg

### XVIIIvet kantved

* Hans Christoph von Königsmarck (1600–1663), jeneral
* Kurt Christoph von Königsmarck (1634–1673), kont ha brezelour
** e vab Philipp Christoph von Königsmarck (1665–1694), kont ha brezelour
** e verc'h Aurora von Königsmarck (1670–1728), serc'h da roue Pologn
** e verc'h Amalia Wilhelmina von Königsmarck, livourez
* Otto Wilhelm Graf von Königsmarck (1639–1688), pennjeneral e Venezia,
* Hans Karl Graf von Königsmarck (1659–1685), ofiser, marc'heg eus Urzh Valta, avanturer.

### XIXvet kantved

* Otto Graf von Königsmarck (1815–1889), Oberpräsident proviñs Posen ha ministr al labour-douar e Prusia
* Carl von Königsmarck (1839–1910), perc'henn war douaroù hag ezel eus parlamant (Reichstag) Kengevredad Norzh Alamagn

### XXvet kantved

* Diethard von Koenigsmarck (1923–2010), embreger

## Traoù all

Ar c'hleze berr anvet colichemarde a c'hallfe dont eus anv an Tiegezh Königsmarck, bet un tiegezh brezelourien.

## Pennadoù kar

* Königsmark
* Koenigsmark